Õõfangs - un iwwa Joahunnade wech - hod die Kärsch ä eewnso dummi wie  klääglaiwischi Õngsch ghed vor de Forschungsärgebnisse, wailse gedengd hän, dodemid kännd die Biewl widalechd wärrn. Awwa die Bieblisch Gschichd is ned wärdlich zu nämme, sunnan när sinbildlich un die Forschung wärd nie irschänd äbbes iwwas Gehaimnis vunde Schöbfung saache känne: was voam Urknall waa un wonn un wie es End kimmd, des wärd kään Forscha je saache känne, wail all unsa Forschung uf de Physik beruhd un uf derre iane Gsädze un wail die när in unsam Universum Geldung hawwe misse - onnschdwo konns onnan gäwwe.